CELEX: 
Language: fi
Date: 2021-04-21 00:00:00
Title: KOMISSION DELEGOITU ASETUS (EU) …/…, delegoidun asetuksen (EU) N:o 231/2013 muuttamisesta kestävyysriskien ja kestävyystekijöiden osalta, jotka vaihtoehtoisten sijoitusrahastojen hoitajien on otettava huomioon

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Tämä asetus on osa kestävää kehitystä koskevaa laajempaa komission aloitetta. Se luo perustan EU:n puitekehykselle, jolla kestävyysnäkökohdat otetaan rahoitusjärjestelmän ytimeen, jotta voidaan tukea Euroopan talouden muuttamista vihreämmäksi ja sopeutumiskykyisemmäksi kiertotaloudeksi Euroopan vihreän kehityksen ohjelman
                  1
                tavoitteiden mukaisesti.
            
            
               Vuoden 2016 Pariisin ilmastosopimuksen ja YK:n kestävän kehityksen toimintaohjelman 2030 hyväksymisen jälkeen komissio ilmoitti kestävän kasvun rahoitusta koskevassa toimintasuunnitelmassa
                  2
                aikomuksesta selventää kestävyysnäkökohtien sisällyttämistä niin kutsuttuihin luottamusvelvollisuuksiin alakohtaisessa lainsäädännössä. Euroopan vihreän kehityksen ohjelmaa koskevassa tiedonannossa vahvistetaan tarve pitkän aikavälin signaaleille, joilla rahoitus- ja pääomavirtoja ohjataan ympäristösijoittamiseen ja vältetään hukkainvestointeja. Tämä delegoitu asetus edistää tätä erityistavoitetta.
            
            
               Delegoitu asetus (EU) 231/2013
                  3
                täydentää direktiiviä 2011/61/EU
                  4
                määrittämällä tarkemmin muun muassa toimintaedellytykset, mukaan lukien asianmukaista huolellisuutta koskevat säännöt tai vaihtoehtoisten sijoitusrahastojen hoitajien kannalta tärkeiden eturistiriitojen tyyppien toteaminen.
            
            
               Tämä asetus perustuu Euroopan arvopaperimarkkinaviranomaisen (EAMV) teknisten neuvojen loppuraporttiin
                  5
               . Teknisissä neuvoissa todetaan, että asetus 231/2013 vaatii lisäselvennyksiä kestävyysriskien ja -tekijöiden huomioon ottamisen kannalta, ja siinä yksilöidään erityisiä säännöksiä tältä osin. 
            
            
               Tässä asetuksessa selvennetään vaihtoehtoisten sijoitusrahastojen hoitajien nykyistä velvoitetta ottaa huomioon kestävyysriskit. Selvennyksellä ei oteta käyttöön riskien luokittelua. Tässä asetuksessa selvennetään myös joitakin kestävyyteen liittyvien tietojen antamisesta rahoituspalvelusektorilla annetun asetuksen seurauksia, etenkin silloin kun vaihtoehtoisten sijoitusrahastojen hoitajat luovuttavat haitallisten kestävyysvaikutusten huomioon ottamiseen liittyviä tietoja.
            
            
               Tällä asetuksella ja muilla alakohtaisilla delegoiduilla säädöksillä, joilla mukautetaan luottamusvelvollisuutta ja soveltuvuustestejä koskevia sääntöjä, vahvistetaan edelleen  kestävyyteen liittyvien tietojen antamisesta rahoituspalvelusektorilla
                  6
               annettua asetusta,  EU:n ilmastosiirtymää koskevien vertailuarvojen, EU:n Pariisin sopimuksen mukaisten vertailuarvojen ja vertailuarvojen kestävyyteen liittyvien tietojen antamisen osalta
                  7
               annettua asetusta ja  EU:n kestävää toimintaa koskevasta luokitusjärjestelmästä
                  8
               annettua asetusta. Näissä säännöissä kestävyysnäkökohdat otetaan mukaan sijoitus-, neuvonta- ja tiedotusprosesseihin johdonmukaisesti eri aloilla. Ne ankkuroivat ympäristöön, yhteiskuntaan ja hallintoon (kestävään kehitykseen) liittyvät näkökohdat rahoitusjärjestelmän ytimeen, niin että voidaan edesauttaa Euroopan talouden muuttamista vihreämmäksi, vähähiiliseksi, sopeutumiskykyisemmäksi ja resurssitehokkaaksi kiertotaloudeksi.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio pyysi 24. heinäkuuta 2018 EAMV:tä laatimaan tekniset neuvot mahdollisista muutoksista direktiivin 2011/61/EU nojalla hyväksyttäviin delegoituihin säädöksiin kestävyysriskien ja -tekijöiden huomioon ottamisen osalta.
            
            
               EAMV julkaisi loppuraporttinsa komissiolle annetuista teknisistä neuvoista 30. huhtikuuta 2019. Neuvoissa otettiin huomioon näkemykset, joita sidosryhmät esittivät 19.12.2018–19.2.2019 järjestetyissä julkisissa kuulemisissa. Niihin sisältyy kustannus-hyötyanalyysi. Sen lisäksi EAMV järjesti avoimen kuulemistilaisuuden 4. helmikuuta 2019 saadakseen lisää palautetta. Myös EAMV:n arvopaperimarkkina-alan osallisryhmää kuultiin.
            
            
               Komissio käynnisti 22. marraskuuta 2019 jäsenvaltioiden kuulemisen; Euroopan arvopaperikomitean asiantuntijaryhmää kuultiin asianmukaisesti.
            
            
               Paremman sääntelyn periaatteita noudattaen julkaistiin ehdotusluonnos 8. kesäkuuta 2020 ja 6. heinäkuuta 2020 välisenä aikana järjestettyä kuulemista varten. Palautteen asianmukaisen tarkastelun jälkeen perusteluosan tekstiin tehtiin uusia muutoksia. 
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tämän asetuksen oikeusperusta on esitetty direktiivin 2011/61/EU 12 artiklan 3 kohdassa, 14 artiklan 4 kohdassa, 15 artiklan 5 kohdassa ja 18 artiklan 2 kohdassa. 
            
            
               Tämä asetus koskee seuraavia delegoidun asetuksen (EU) 231/2013 muutoksia:
            
            
               1 artiklan 1 kohdassa esitetään ’kestävyysriskien’ määritelmä, joka on yhdenmukainen asetuksen (EU) 2019/2088
                  9
                2 artiklan 22 kohdassa esitetyn ’kestävyysriskien’ määritelmän kanssa.
            
            
               1 artiklan 2 kohdassa otetaan kestävyysriskit mukaan joko laadullisin tai määrällisin perustein delegoidun asetuksen (EU) 231/2013 18 artiklassa tarkoitettuihin asianmukaista huolellisuutta koskeviin vaatimuksiin. Kun vaihtoehtoisten sijoitusrahastojen hoitajat ottavat huomioon sijoituspäätösten pääasialliset haitalliset vaikutukset kestävyystekijöihin, ne on myös otettava asianmukaisesti huomioon asianmukaista huolellisuutta koskevissa vaatimuksissa. 
            
            
               1 artiklan 3 kohdassa edellytetään, että vaihtoehtoisten sijoitusrahastojen hoitajilla on tarvittavat voimavarat ja asiantuntemus ottaa kestävyysriskit tehokkaasti huomioon, muuttamalla delegoidun asetuksen (EU) 231/2013 22 artiklaa.
            
         
         
            
               1 artiklan 4 kohdassa säädetään, että eturistiriitoja määritettäessä on otettava huomioon myös ne eturistiriidat, jotka voivat johtua kestävyysriskien huomioon ottamisesta.
            
            
               1 artiklan 5 kohdassa selvennetään, että delegoidun asetuksen (EU) 231/2013 40 artiklaan perustuvissa riskienhallintaperiaatteissa on otettava huomioon myös vaihtoehtoisiin sijoitusrahastoihin kohdistuvat kestävyysriskit.
            
            
               1 artiklan 6 kohdassa sisällytetään delegoidun asetuksen (EU) 231/2013 57 artiklan 1 kohdassa säädettyihin yleisiin vaatimuksiin vaihtoehtoisten sijoitusrahastojen hoitajien velvollisuus ottaa huomioon kestävyysriskit.
            
            
               1 artiklan 7 kohdassa varmistetaan, että vaihtoehtoisten sijoitusrahastojen hoitajan ylin johto on vastuussa kestävyysriskien huomioon ottamisesta.
            
            
               KOMISSION DELEGOITU ASETUS (EU) …/…,
            
            
               annettu 21.4.2021,
            
            
               delegoidun asetuksen (EU) N:o 231/2013 muuttamisesta kestävyysriskien ja kestävyystekijöiden osalta, jotka vaihtoehtoisten sijoitusrahastojen hoitajien on otettava huomioon
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon  vaihtoehtoisten sijoitusrahastojen hoitajista ja direktiivin 2003/41/EY ja 2009/65/EY sekä asetuksen (EY) N:o 1060/2009 ja (EU) N:o 1095/2010 muuttamisesta 8 päivänä kesäkuuta 2011 annetun Euroopan parlamentin ja neuvoston direktiivin 2011/61/EU
                  10
                ja erityisesti sen 12 artiklan 3 kohdan, 14 artiklan 4 kohdan, 15 artiklan 5 kohdan ja 18 artiklan 2 kohdan,
            
            
               sekä katsoo seuraavaa:
            
            
               (1)Siirtyminen vähähiiliseen, kestävämpään ja resurssitehokkaaseen kiertotalouteen kestävän kehityksen tavoitteiden mukaisesti on keskeinen tekijä unionin talouden pitkän aikavälin kilpailukyvyn varmistamisessa. Vuonna 2016 unioni teki Pariisin sopimuksen
                  11
               . Pariisin sopimuksen 2 artiklan 1 kohdan c alakohdassa asetetaan tavoitteeksi torjua ilmastonmuutosta entistä tehokkaammin muun muassa varmistamalla, että rahoitusvirrat tukevat vähän kasvihuonekaasupäästöjä tuottavaa ja ilmastonmuutoksen kestävää kehitystä.
            
            
               (2)Komissio pani merkille tämän haasteen ja esitti joulukuussa 2019 Euroopan vihreän kehityksen ohjelman
                  12
               . Vihreän kehityksen ohjelma on uusi kasvustrategia, jonka tavoitteena on tehdä unionista oikeudenmukainen ja vauras yhteiskunta, jonka talous on moderni, resurssitehokas ja kilpailukykyinen, jossa kasvihuonekaasujen nettopäästöistä pyritään eroon vuoteen 2050 mennessä ja jossa kasvuun pyritään lisäämättä resurssien käyttöä. Tavoite edellyttää, että sijoittajille annetaan heidän sijoitustensa osalta selkeitä signaaleja hukkainvestointien välttämiseksi ja kestävän rahoituksen hankkimiseksi.
            
            
               (3)Komissio julkaisi maaliskuussa 2018 kestävän kasvun rahoitusta koskevan toimintasuunnitelmansa
                  13
               , jossa esitetään kestävää rahoitusta koskeva kunnianhimoinen ja kattava strategia. Yksi toimintasuunnitelmassa asetetuista tavoitteista on ohjata pääomavirtoja kestävään sijoittamiseen kestävän ja osallistavan kasvun saavuttamiseksi. Toukokuussa 2018 julkaistu myöhempiä lainsäädäntöaloitteita tukeva vaikutusten arviointi
                  14
                osoitti tarpeen selventää, että vaihtoehtoisten sijoitusrahastojen hoitajien olisi otettava kestävyystekijät huomioon osana velvoitteitaan sijoittajia kohtaan. Vaihtoehtoisten sijoitusrahastojen hoitajien olisi siis arvioitava säännöllisesti paitsi kaikkia asiaankuuluvia rahoitusriskejä myös kaikkia Euroopan parlamentin ja neuvoston asetuksessa (EU) 2019/2088
                  15
                tarkoitettuja asiaankuuluvia kestävyysriskejä, joiden toteutumisella saattaisi olla sijoituksen arvoon tosiasiallinen tai mahdollinen kielteinen olennainen vaikutus. Komission delegoidussa asetuksessa (EU) N:o 231/2013
                  16
                ei viitata nimenomaisesti kestävyysriskeihin. Tästä syystä ja sen varmistamiseksi, että sisäiset menettelyt ja organisatoriset järjestelyt pannaan täytäntöön ja että niitä noudatetaan asianmukaisesti, on tarpeen selventää, että vaihtoehtoisten sijoitusrahastojen hoitajien prosesseissa, järjestelmissä ja sisäisessä valvonnassa otetaan huomioon kestävyysriskit ja että näiden riskien analysoimiseksi tarvitaan teknisiä valmiuksia ja tietoja.
            
            
               (4)Asetuksen (EU) 2019/2088 mukaisesti vaihtoehtoisten sijoitusrahastojen hoitajien, joiden on otettava huomioon sijoituspäätösten pääasialliset haitalliset vaikutukset kestävyystekijöihin tai jotka ottavat mainitut pääasialliset haitalliset vaikutukset huomioon vapaaehtoisesti, on ilmoitettava, kuinka niiden asianmukaisen huolellisuuden toimintaperiaatteissa otetaan pääasialliset haitalliset vaikutukset huomioon. Asetuksen (EU) 2019/2088 ja asetuksen 231/2013 välisen johdonmukaisuuden varmistamiseksi mainittu velvollisuus olisi esitettävä asetuksessa 231/2013.
            
            
               (5)Sijoittajansuojan korkean tason säilyttämiseksi vaihtoehtoisten sijoitusrahastojen hoitajien olisi vaihtoehtoisten sijoitusrahastojen etuja mahdollisesti vahingoittavia eturistiriitoja yksilöidessään otettava mukaan eturistiriidat, joita voi syntyä sen seurauksena, että kestävyysriskit otetaan huomioon niiden prosesseissa, järjestelmissä ja sisäisessä valvonnassa. Ristiriitoihin voi kuulua asianomaisen henkilöstön palkkioista tai henkilökohtaisista liiketoimista johtuvia ristiriitoja, sijoitusstrategioiden viherpesua, harhaanjohtavaa myyntiä tai vääristelyä mahdollisesti aiheuttavia eturistiriitoja ja saman vaihtoehtoisten sijoitusrahastojen hoitajan hallinnoimien eri vaihtoehtoisten sijoitusrahastojen välisiä eturistiriitoja.
            
            
               (6)Sen vuoksi delegoitua asetusta (EU) N:o 231/2013 olisi muutettava.
            
            
               (7)Toimivaltaisille viranomaisille ja vaihtoehtoisten sijoitusrahastojen hoitajille olisi annettava riittävästi aikaa mukautua tämän asetuksen sisältämiin uusiin vaatimuksiin. Sen soveltamista olisi näin ollen lykättävä,
            
            
               ON HYVÄKSYNYT TÄMÄN ASETUKSEN:
            
         
         
            
               1 artikla
            
            
               Muutetaan delegoitu asetus (EU) N:o 231/2013 seuraavasti:
            
            
               1)Lisätään 1 artiklaan 6 ja 7 kohta seuraavasti:
            
            
               ”6)
                     ’kestävyysriskillä’ Euroopan parlamentin ja neuvoston asetuksen (EU) 2019/2088* 2 artiklan 22 kohdassa määriteltyä kestävyysriskiä;
            
            
               7)
                     ’kestävyystekijöillä’ asetuksen (EU) 2019/2088 2 artiklan 24 kohdassa määriteltyjä kestävyystekijöitä.
            
            
               ________________________
            
            
               *
                     Euroopan parlamentin ja neuvoston asetus (EU) 2019/2088, annettu 27 päivänä marraskuuta 2019, kestävyyteen liittyvien tietojen antamisesta rahoituspalvelusektorilla (EUVL L 317, 9.12.2019, s. 1).”;
            
            
               2)Lisätään 18 artiklaan 5 ja 6 kohta seuraavasti:
            
            
               ”5.
                     Vaihtoehtoisten sijoitusrahastojen hoitajien on otettava huomioon kestävyysriskit täyttäessään 1–3 kohdassa säädettyjä vaatimuksia.
            
            
               6.
                     Kun vaihtoehtoisten sijoitusrahastojen hoitajat ottavat huomioon sijoituspäätösten pääasialliset haitalliset vaikutukset kestävyystekijöihin, kuten esitetään asetuksen (EU) 2019/2088 4 artiklan 1 kohdan a alakohdassa tai vaaditaan mainitun asetuksen 4 artiklan 3 tai 4 kohdassa, mainittujen vaihtoehtoisten sijoitusrahastojen hoitajien on otettava tällaiset pääasialliset haitalliset vaikutukset huomioon täyttäessään tämän artiklan 1–3 kohdassa säädettyjä vaatimuksia.”;
            
            
               3)Lisätään 22 artiklaan 3 kohta seuraavasti:
            
            
               ”3.
                     Sovellettaessa 1 kohtaa vaihtoehtoisten sijoitusrahastojen hoitajilla on oltava tarvittavat voimavarat ja asiantuntemus ottaa kestävyysriskit tehokkaasti huomioon.”;
            
            
               4)Lisätään 30 artiklaan alakohta seuraavasti:
            
            
               ”Vaihtoehtoisten sijoitusrahastojen hoitajien on varmistettava, että määrittäessään vaihtoehtoisten sijoitusrahastojen etuja mahdollisesti vahingoittavia eturistiriitoja, ne ottavat mukaan eturistiriidat, joita voi syntyä sen seurauksena, että kestävyysriskit otetaan huomioon niiden prosesseissa, järjestelmissä ja sisäisessä valvonnassa.”; 
            
            
               5)Korvataan 40 artiklan 2 kohta seuraavasti: 
            
            
               ”2.
                     Riskienhallintapolitiikan on käsitettävä menettelyt, joiden avulla vaihtoehtoisten sijoitusrahastojen hoitaja voi arvioida kuhunkin hoitamaansa vaihtoehtoiseen sijoitusrahastoon kohdistuvat markkina-, likviditeetti-, kestävyys- ja vastapuoliriskit sekä kaikki muut riskit, mukaan lukien operatiiviset riskit, jotka voivat olla olennaisia kunkin sen hoitaman vaihtoehtoisen sijoitusrahaston kannalta.”;
            
            
               6)Lisätään 57 artiklan 1 kohtaan alakohta seuraavasti:
            
            
               ”Vaihtoehtoisten sijoitusrahastojen hoitajien on otettava huomioon kestävyysriskit täyttäessään ensimmäisessä alakohdassa säädettyjä vaatimuksia.”;
            
            
               7)Lisätään 60 artiklan 2 kohtaan i alakohta seuraavasti:
            
            
               ”i)
                     vastaa siitä, että kestävyysriskit otetaan huomioon a–h alakohdassa tarkoitetussa toiminnassa.”.
            
         
         
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan [Julkaisutoimisto lisää päivämäärän- Euroopan unionin virallisessa lehdessä julkaisemista seuraavan kahdennentoista kuukauden ensimmäinen päivä].
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 21.4.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        Komission tiedonanto Euroopan parlamentille, Eurooppa-neuvostolle, neuvostolle, Euroopan talous- ja sosiaalikomitealle ja alueiden komitealle: Euroopan vihreän kehityksen ohjelma (COM(2019) 640 final) 
               
               
                  
                     (2)
                  
                        Komission tiedonanto Euroopan parlamentille, Eurooppa-neuvostolle, neuvostolle, Euroopan keskuspankille, Euroopan talous- ja sosiaalikomitealle ja alueiden komitealle: Kestävän kasvun rahoitusta koskeva toimintasuunnitelma (COM(2018) 97 final).
               
               
                  
                     (3)
                  
                        Komission delegoitu asetus (EU) N:o 231/2013, annettu 19 päivänä joulukuuta 2012, Euroopan parlamentin ja neuvoston direktiivin 2011/61/EU täydentämisestä poikkeuksien, yleisten toimintaedellytysten, säilytysyhteisöjen, vivutuksen, avoimuuden ja valvonnan osalta (EUVL L 83, 22.3.2013, s. 1).
               
               
                  
                     (4)
                  
                        Euroopan parlamentin ja neuvoston direktiivi 2011/61/EU, annettu 8 päivänä kesäkuuta 2011, vaihtoehtoisten sijoitusrahastojen hoitajista ja direktiivin 2003/41/EY ja 2009/65/EY sekä asetuksen (EY) N:o 1060/2009 ja (EU) N:o 1095/2010 muuttamisesta (EUVL L 174, 1.7.2011, s. 1).
               
               
                  
                     (5)
                  
                        Final Report - ESMA’s technical advice to the European Commission on integrating sustainability risks and factors in the UCITS Directive and AIFMD (ESMA34-45-688).
               
               
                  
                     (6)
                  
                        Euroopan parlamentin ja neuvoston asetus (EU) 2019/2088, annettu 27 päivänä marraskuuta 2019, kestävyyteen liittyvien tietojen antamisesta rahoituspalvelusektorilla (EUVL L 317, 9.12.2019, s. 1).
               
               
                  
                     (7)
                  
                        Euroopan parlamentin ja neuvoston asetus (EU) 2019/2089, annettu 27 päivänä marraskuuta 2019, asetuksen (EU) 2016/1011 muuttamisesta EU:n ilmastosiirtymää koskevien vertailuarvojen, EU:n Pariisin sopimuksen mukaisten vertailuarvojen ja vertailuarvojen kestävyyteen liittyvien tietojen antamisen osalta (EUVL L 317, 9.12.2019, s. 17).
               
               
                  
                     (8)
                  
                        Euroopan parlamentin ja neuvoston asetus kestävää sijoittamista helpottavasta kehyksestä (ei vielä julkaistu).
               
               
                  
                     (9)
                  
                        Euroopan parlamentin ja neuvoston asetus (EU) 2019/2088, annettu 27 päivänä marraskuuta 2019, kestävyyteen liittyvien tietojen antamisesta rahoituspalvelusektorilla (EUVL L 317, 9.12.2019, s. 1).
               
               
                  
                     (10)
                  
                        EUVL L 174, 1.7.2011, s. 1.
               
               
                  
                     (11)
                  
                        Neuvoston päätös (EU) 2016/1841, annettu 5 päivänä lokakuuta 2016, ilmastonmuutosta koskevan Yhdistyneiden kansakuntien puitesopimuksen nojalla hyväksytyn Pariisin sopimuksen tekemisestä Euroopan unionin puolesta (EUVL L 282, 19.10.2016, s. 4).
               
               
                  
                     (12)
                  
                        COM(2019) 640 final.
               
               
                  
                     (13)
                  
                        COM(2018) 97 final.
               
               
                  
                     (14)
                  
                        SWD(2018) 264 final.
               
               
                  
                     (15)
                  
                        Euroopan parlamentin ja neuvoston asetus (EU) 2019/2088, annettu 27 päivänä marraskuuta 2019, kestävyyteen liittyvien tietojen antamisesta rahoituspalvelusektorilla (EUVL L 317, 9.12.2019, s. 1).
               
               
                  
                     (16)
                  
                        Komission delegoitu asetus (EU) N:o 231/2013, annettu 19 päivänä joulukuuta 2012, Euroopan parlamentin ja neuvoston direktiivin 2011/61/EU täydentämisestä poikkeuksien, yleisten toimintaedellytysten, säilytysyhteisöjen, vivutuksen, avoimuuden ja valvonnan osalta (EUVL L 83, 22.3.2013, s. 1).